b"\n_START_ARTICLE_\nGreatest Hits: My Prerogative (video)\n_START_SECTION_\nOzadje\n_START_PARAGRAPH_\n13. avgusta 2004 je Britney Spears preko svoje zalo\xc5\xbebe Jive Records oznanila, da bo 16. novembra tistega leta izdala svojo prvo kompilacijo z najve\xc4\x8djimi uspe\xc5\xa1nicami, naslovljeno Greatest Hits: My Prerogative. DVD z videospoti za pesmi Britney Spears naj bi izdali istega dne. DVD so sestavljali \xc5\xa1tiri dneve, saj so morali skombinirati \xc5\xa1e vso neurejeno in neizdano gradivo, in\xc5\xa1trumentacijo in alternativne videospote. DVD vklju\xc4\x8duje dve razli\xc4\x8dni verziji - prvi vklju\xc4\x8duje vse videospote Britney Spears do datuma izzida DVD-ja, vklju\xc4\x8dno z neizdanim gradivom za videospot pesmi\xc2\xa0\xc2\xbbOutrageous\xc2\xab, drugi pa prej neizdane alternativne verzije videospotov za pesmi\xc2\xa0\xc2\xbb...Baby One More Time\xc2\xab,\xc2\xa0\xc2\xbb(You Drive Me) Crazy\xc2\xab,\xc2\xa0\xc2\xbbOops!...I Did It Again\xc2\xab,\xc2\xa0\xc2\xbbStronger\xc2\xab,\xc2\xa0\xc2\xbbDon't Let Me Be the Last to Know\xc2\xab,\xc2\xa0\xc2\xbbI'm a Slave 4 U\xc2\xab,\xc2\xa0\xc2\xbbToxic\xc2\xab,\xc2\xa0\xc2\xbbEverytime\xc2\xab\xc2\xa0in\xc2\xa0\xc2\xbbMy Prerogative\xc2\xab, poleg tega pa \xc5\xa1e alternativne verzije novih vokalnih remixov za pesmi\xc2\xa0\xc2\xbb(You Drive Me) Crazy\xc2\xab\xc2\xa0in\xc2\xa0\xc2\xbbI'm a Slave 4 U\xc2\xab\xc2\xa0ter karaoke verzija pesmi\xc2\xa0\xc2\xbbToxic\xc2\xab\xc2\xa0ter skrite fotomonta\xc5\xbee tretje alternativne verzije pesmi\xc2\xa0\xc2\xbbMy Prerogative\xc2\xab. Kasneje so izzid za DVD prestavili 9. novembra 2004.\n_START_SECTION_\nKriti\xc4\x8dni sprejem\n_START_PARAGRAPH_\nJames Griffiths iz revije The Guardian je komentiral:\xc2\xa0\xc2\xbbKraljico popa so zapakirali v tako ble\xc5\xa1\xc4\x8de\xc4\x8do \xc5\xa1katlo, da lahko v njej vidi\xc5\xa1 svoj obraz. Britney Spears je lastno razli\xc4\x8dico pesmi opisala kot 'ultimaten singl za video album' in \xc5\xbee po ogledu 20 promocijskih posnetkov temu te\xc5\xbeko oporekamo. [...] Ob kameri neizprosno zaupa sami sebi, kompulzivno se pretega sredi posebnih u\xc4\x8dinkov, Britney pa je postala MTV-jev \xc4\x8dlove\xc5\xa1ki DVD.\xc2\xab\xc2\xa0Pohvalil je tudi inovativni dvojni razli\xc4\x8dici DVD-ja, vendar je dodal, da\xc2\xa0\xc2\xbbna splo\xc5\xa1no ni preve\xc4\x8d impresiven\xc2\xab\xc2\xa0in da\xc2\xa0\xc2\xbbmora\xc5\xa1 biti zelo spreten s tehniko, da sploh kaj najde\xc5\xa1.\xc2\xab Novinar revije Music Week je dejal:\xc2\xa0\xc2\xbbDVD verzija Britneyjinih visokolete\xc4\x8dih uspe\xc5\xa1nic bo izzvala ploske in \xc5\xbevi\xc5\xbege. Promovira jo dvajset posnetkov, vsi pa imajo najvi\xc5\xa1jo mo\xc5\xbeno kvaliteto zvoka in slike.\xc2\xab Spletna stran Allmusic je DVD-ju dodelila \xc5\xa1tiri zvezdice od petih.\n_START_SECTION_\nDose\xc5\xbeki na lestvicah\n_START_PARAGRAPH_\nDVD je 4. decembra 2004 debitiral na devetem mestu Billboardove lestvice najbolje prodajanih DVD-jev. Na lestvici je DVD ostal \xc5\xa1e dvaindvajset tednov. 15. decembra 2004 je DVD prejel dvakratno platinasto certifikacijo s strani organizacije Recording Industry Association of America (RIAA) za 200.000 prodanih kopij. 22. novembra 2004 je DVD debitiral na vrhu avstralske lestvice najbolje prodajanih DVD-jev, kjer je nadomestil DVD Hell Freezes Over glasbene skupine Eagles. Kasneje je DVD prejel dvakratno platinasto certifikacijo s strani organizacije Australian Recording Industry Association (ARIA) za 30.000 prodanih izvodov. DVD je zasedel tudi dvaintrideseto mesto na lestvici najbolje prodajanih DVD-jev v Avstraliji ob koncu leta 2005. DVD je 8. novembra 2004 debitiral na drugem mestu mad\xc5\xbearske lestvice najbolje prodajanih DVD-jev. 1. decembra 2004 je DVD Greatest Hits: My Prerogative prejel dvakratno platinasto certifikacijo s strani organizacije Argentine Chamber of Phonograms and Videograms Producers (CAPIF) za 60.000 prodanih izvodov v Argentini. 9. maja 2005 je DVD za 10.000 prodanih kopij v Mehiki prejel zlato certifikacijo s strani organizacije Asociaci\xc3\xb3n Mexicana de Productores de Fonogramas y Videogramas (AMPROFON). DVD Greatest Hits: My Prerogative je prejel tudi platinasto certifikacijo za 15.000 prodanih izvodov v Franciji."